****

**ÁGAZATI ALAPVIZSGA SZABÁLYZATA**

**2024**

**Jogszabályi hivatkozások:**

➢ A szakképzésről szóló 2019. évi LXXX. törvény (a továbbiakban Szkt.)

➢ 12/2020. (II. 7.) Korm. rendelet a szakképzésről szóló törvény végrehajtásáról (a

továbbiakban Szkr.)

➢ képzési és kimenti követelmények (a továbbiakban KKK), amelyek szakmánként

tartalmazzák az ágazati alapoktatás vizsgakövetelményeit

**AZ ÁGAZATI ALAPVIZSGA**

**1. Az ágazati alapvizsga szabályzat célja, hatálya**

1.1. Az ágazati alapvizsga szabályzat célja az ágazati alapvizsga szakképző intézményi

lebonyolítási rendjének – a jogszabályi előírások figyelembevételével – szabályozása.

1.2. Jelen vizsgaszabályzat a Nyíregyházi SZC Bencs László Szakképző Iskola (továbbiakban: Szakképző intézmény) által szervezett ágazati alapvizsgákra vonatkozik. Személyi hatálya kiterjed a Szakképző intézmény oktatói testületének tagjaira, a vizsgabizottság megbízott tagjaira, valamint az ágazati alapvizsgát tevő tanulói jogviszonybanlévő tanulókra vagy felnőttképzési jogviszonyban lévő képzésben részt vevő személyekre.

**2. Az ágazati alapvizsga célja, megszervezésének általános szabályai**

2.1. Az ágazati alapvizsga az ágazati alapoktatást lezáró olyan állami vizsga, amely a tanulónak, illetve a képzésben részt vevő személynek az adott ágazatban történő munkavégzéshez szükséges szakmai alaptudását és kompetenciáit országosan egységes eljárás keretében méri. A tanuló, illetve a képzésben részt vevő személy az ágazati alapoktatás elvégzését követően tehet ágazati alapvizsgát. Az ágazati alapvizsga feltétele az ágazati alapoktatásban való olyanrészvétel, amihez kapcsolódóan az Szkt. és az Szkr. a minősítést nem zárja ki.

2.2. Az ágazati alapvizsga az adott ágazatba tartozó valamennyi szakma tekintetében azonos szakmai tartalmát a Képzési és Kimeneti Követelmények határozzák meg.

2.3. Az ágazati alapvizsgának nincs központilag meghatározott vizsgaanyaga, annak vizsgafeladatait és azok javítási-érétkelési útmutatóját a Képzési és Kimeneti Követelményekhez (KKK) igazítottan a Szakképző intézmény határozza meg.

2.4. A Szakképző intézmény által szervezett ágazati alapvizsgát a Szakképző intézmény oktatóiból és az elnökből álló vizsgabizottság előtt kell letenni. A vizsgabizottság elnökét a Szakképző intézmény székhelye szerint illetékes Tolna Vármegyei Kereskedelmi és Iparkamara delegálja. A vizsgabizottság többi tagját az igazgató a Szakképző intézmény oktatói közül kéri fel. A vizsgabizottság elnöke a Kormány rendeletében meghatározott díjazásra jogosult.

2.5. Az ágazati alapvizsga teljesítését a bizonyítványnak az Szkr. 25. § (1) bekezdés 9.pontja szerinti igazolás elnevezésű kivonatába kell bejegyezni az Szkr. 31/A. §-a szerinti tartalommal. Az igazolás – tekintettel arra, hogy az annak kivonata – a bizonyítvánnyal együtt érvényes és így alkalmas a KKK-ban meghatározott munkakör betöltésére való alkalmasság igazolására is.

Az ágazati alapvizsga teljesítését a KRÉTA naplóba is be kell jegyezni. Az ágazati alapvizsga lebonyolítását és adminisztrálását a tanulmányok alatti vizsga szabályai szerint kell elvégezni a fentiekben leírt eltérésekkel.

**3. A vizsgabizottság**

3.1. A Szakképző intézmény által szervezett ágazati alapvizsgát a Szakképző intézmény

oktatóiból és az elnökből álló ágazati alapvizsga vizsgabizottság előtt kell letenni.

Az ágazati alapvizsga vizsgabizottsága három főből áll:

✓ 1 fő vizsgabizottsági elnök és

✓ 2 fő vizsgabizottsági tag**.**

A vizsgabizottság elnökét a Szakképző intézmény székhelye szerint illetékes területi gazdasági kamara, tagjait a Szakképző intézmény igazgatója delegálja a Szakképző intézmény oktatói közül. A vizsgáról az illetékes területi gazdasági kamarát az igazgató vagy az általa megbízott iskolavezetőségi tag értesíti írásban. A vizsgabizottság elnökét és tagjait a Szakképző intézmény igazgatója írásban bízza meg.

3.2. A vizsgabizottság akkor határozatképes, ha a vizsgabizottság minden tagja jelen van. A vizsgabizottság a vizsga megkezdése előtt értekezletet tart, mely során ellenőrzi az elkészített vizsgafeladatokat.

✓ Az értekezlet akkor határozatképes, ha a teljes ágazati alapvizsga-bizottság jelen van.

✓ Az ágazati alapvizsgabizottság határozatait nyílt szavazással hozza.

Az ágazati alapvizsga vizsgabizottság döntése, intézkedése vagy intézkedésének elmulasztása ellen az ágazati alapvizsga vizsgabizottság tagja külön véleményét a jegyzőkönyvben feltüntetheti.

Az ágazati alapvizsga vizsgabizottságának elnökét, tagját és jegyzőjét, az ágazati alapvizsga

vizsgabizottság munkáját segítő oktatót (amennyiben szükséges) a vizsgabizottság határozatai tekintetében – azok kihirdetéséig – titoktartási kötelezettség terheli.

3.3. Az ágazati alapvizsgán a vizsgabizottság elnökét díjazás illeti meg. Az ágazati alapvizsga vizsgabizottságának a Szakképző intézmény feladatellátási helye szerint területileg illetékes Szabolcs-Szatnár-Bereg Vármegyei Kereskedelmi és Iparkamara által delegált elnökét megillető díjazás összege a szakirányú oktatás központi költségvetésről szóló törvényben meghatározott önköltsége egyhavi összegének

* hatvanhét százaléka, ha a vizsgázók száma huszonöt fő alatt,
* száz százaléka, ha a vizsgázók száma huszonöt és harmincöt fő között,
* százharminchárom százaléka, ha a vizsgázók száma harmincöt fő fölött van.

A vizsgabizottság elnöke a fentiekben részletezett díjazáson felül további költségtérítésre

nem jogosult.

3.4. A vizsga további közreműködőinek – vizsgabizottság tagjai, jegyző, írásbeli vizsga felügyelője, gyakorlati vizsga segítője – díjazásáról a Szakképző intézmény igazgatója dönt a mindenkor hatályos kancellári, főigazgatói együttes utasítás alapján.

**4. Az ágazati vizsga szervezésének általános szabályai**

4.1. Az ágazati alapvizsga lebonyolítására a Tolna Vármegyei SZC Vályi Péter Szakképző Iskola és Kollégium Szakmai Programjának tanulmányok alatti vizsgákra vonatkozó szabályait kell alkalmazni.

4.2. A tanuló magasabb évfolyamra nem léphet, a tanuló és a képzésben részt vevő személy a szakirányú oktatásban szakképzési munkaszerződéssel nem vehet részt, ha sikertelen ágazati alapvizsgát tett.

4.3. Az érettségi végzettséggel kizárólag szakmai vizsgára történő felkészítésben, ha a tanuló/képzésben részt vevő személy sikertelen ágazati alapvizsgát tett, tovább haladhat a szakirányú oktatásban, de kizárólag csak iskolai keretek között /munkaszerződést nem köthet/ és a javítóvizsgát a tanév második félévében teheti le. A javítóvizsgán is sikertelen ágazati alapvizsgát tett tanuló, képzésben részt vevő személy a tanév végén nem minősíthető és a tanulmányait az ágazati alapoktatás megismétlésével folytatja.

4.4. A tanuló/ képzésben részt vevő személy sikeres ágazati alapvizsga esetén jogosult a

szakirányú oktatásba való belépésre, mely duális képzési formában is megvalósítható. Az ágazati alapvizsga eredménye a szakmai vizsga eredményébe beszámít. Ez azt jelenti, hogyha valaki egy adott szakma megszerzését követően az adott ágazathoz való további szakmát kíván szerezni, az ágazati alapvizsgát nem kell megismételnie.

4.5. Nem kell ágazati alapvizsgát tennie és az ágazati alapvizsga eredményét sikeresnek kell tekinteni annak a tanulónak, illetve képzésben részt vevő személynek, aki részszakmát szerzett, ha az adott részszakmát magában foglaló szakma szakmai oktatásában vesz részt; vagy korábbi tanulmányai, előzetesen megszerzett tudása, illetve gyakorlata beszámításával vesz részt a szakmai oktatásban, ha beszámított előzetes tudása magában foglalja az ágazati alapvizsga követelményeit. Ezekben az esetekben a szakmai vizsga eredményét – az ágazati alapvizsga eredményének figyelmen kívül hagyásával – a szakmai vizsga vizsgatevékenységeinek egymáshoz viszonyított súlyozásának megfelelően kell megállapítani. A vizsgamentesség megállapítása és határozatba foglalása a vizsgaszervező intézmény igazgatójának a feladata.

4.6. Nem kell az ágazati alapvizsgát megismételni, ha azt a tanuló, illetve a képzésben részt vevő személy sikeresen teljesítette, de más okból az évfolyam vagy valamely szakmai tartalom megismétlésére kötelezett.

4.7. Az ágazati alapvizsga az adott szakmára vonatkozóan a Képzési és Kimeneti Követelményekben (KKK) meghatározott vizsgarészekből áll. A KKK-k, mint kimeneti szabályozási dokumentumok minden egyes ágazatra vonatkozóan a vizsga tartalmi szabályainak összes elemét kötelező módon meghatározzák, melytől eltérés nem lehetséges.

4.8. Az ágazati alapvizsga vizsgatevékenységei alól – a jogszabályban vagy a képzési és

kimeneti követelményekben meghatározott kivétellel – felmentés nem adható.

4.9. A Szakképző intézmény, mint akkreditált vizsgaközpont

✓ kijelöli a szakmai vizsga helyét és időpontját,

✓ megszervezi a javító- és pótlóvizsgát.

Az ágazati alapvizsga a tanév bármely időszakában tartható. A közismereti tartalmak nélküli érettségire épülő szakmák és technikusi képzés, valamint részszakmák, illetve felnőttképzés esetén ágazati alapozó vizsgát az intézmény – mint akkreditált vizsgaközpont - által előre meghatározott időpontban lehet tenni.

4.10. Az ágazati alapvizsga és annak javítóvizsgája ingyenes annak a tanulónak, illetve

képzésben részt vevő személynek, aki a szakképzésben ingyenes részvételre jogosult. Az ágazati alapvizsgát nem, illetve sikertelenül teljesítők részére a Szakképző intézmény egy alkalommal javító-, illetve pótló vizsgát szervez.

4.11. Az ágazati alapvizsgához kapcsolódó javító- és pótlóvizsga letételére az ágazati alapvizsgát követő 60 napon belül kell a Szakképző intézménynek lehetőséget biztosítania.

4.12. Az ágazati alapvizsga időpontjait és az érvényes vizsgaszabályzatot a Szakképző

intézmény az adott konkrét vizsgára vonatkozóan a vizsga megkezdése előtt 30 nappal a

honlapján közzé teszi.

4.13. A Szakképző intézménynek 30 nappal a vizsga megkezdése előtt kell eleget tennie az ágazati alapvizsgával kapcsolatos bejelentési kötelezettségének a területileg illetékes kamara felé.

A vizsgabejelentés vizsgacsoportonként tartalmazza:

✓ az ágazati alapvizsga szervező nevét, címét,

✓ az ágazati alapvizsga azonosító számát,

✓ az ágazati alapvizsga időpontját

✓ az ágazat megnevezését, a szakma szakmajegyzék szerinti azonosító számát és

megnevezését

✓ a vizsgázók számát, ezen belül a javító- és a pótlóvizsgázók számát,

✓ a vizsga nyelvét

✓ a munkarend jellegét

✓ az ügyintézőre vonatkozó adatokat (név, telefonszám, e- mail cím).

Az ágazati alapvizsgán a tanuló, illetve a képzésben részt vevő személy jelenlétéről a

Szakképző intézmény köteles gondoskodni.

Az ágazati alapvizsga tanulmányok alatti vizsga, pontos időpontját (napját) az intézmény

mindenkori éves munkaterve tartalmazza, amely az iskola honlapján is megtekinthető.

**5. Jelentkezés az ágazati alapvizsgára**

5.1. Az ágazati alapvizsgára a Szakképző intézmény jelentkezteti a diákokat és a képzésben

résztvevő személyeket.

5.2. A tanuló, illetve a képzésben részt vevő személy az ágazati alapvizsgára személyesen vagy

meghatalmazott útján, írásban jelentkezik. A jelentkezési lapot a Szakképző intézményhez,

mint akkreditált vizsgaközponthoz kell benyújtani a Szakképző intézmény által meghatározott

formában. A jelentkezési laphoz csatolni kell az ágazati alapvizsgával kapcsolatos kérelmeket

és az ilyen kérelem alapjául szolgáló okiratok másolatát.

5.3. A jelentkezési lap benyújtásának határideje a vizsgát megelőző 30. nap. A vizsgára

jelentkezést az érintett osztályfőnök (felnőttek esetén adminisztrációs feladatok ellátását végző

személy) koordinálja az oktatásszervezési és fejlesztési igazgatóhelyettes irányítása alapján.

5.4. A jelentkezőnek a vizsga megkezdéséig igazolnia kell, hogy az ágazati alapvizsgára

bocsátáshoz szükséges, a Képzési és Kimeneti Követelményekben meghatározott feltételekkel

rendelkezik. Az ágazati alapvizsgára bocsátás feltétele, a Szakképző intézmény Szakmai

programjában meghatározott, az ágazati alapvizsga letételéhez szükséges tantárgyak és

tananyagtartalmakat eredményes teljesítése. Ha a jelentkező az ágazati alapvizsga

megkezdéséig nem teljesíti vagy nem igazolja, hogy megfelel az ágazati alapvizsgára bocsátás

képzési és kimeneti követelményekben meghatározott feltételeinek, a jelentkezését törölni kell.

Ha az érettségivel rendelkező, kizárólag 2 éves szakmai felkészítésben részt vevő személy

félévi eredménye az ágazati tartalomból elégtelen, akkor az ágazati alapvizsgán nem vehet

részt. Pótlásra augusztusban, a tantárgyi javítóvizsga után kerül sor, amikor megszervezésre

kerül a pótló ágazati vizsga. Tanulmányait folytathatja a 2. félévben, de szakképzési

munkaszerződést nem köthet, csak az intézmény által megszervezett szakmai oktatásban

vehet részt.

5.5. Előzetes tanulmányok beszámítása

Nem kell ágazati alapvizsgát tennie és az ágazati alapvizsga eredményét sikeresnek kell

tekinteni annak a tanulónak, illetve képzésben részt vevő személynek, aki korábbi tanulmányi,

előzetesen megszerzett tudása, illetve gyakorlata beszámításával vesz részt a szakmai

oktatásban, ha beszámított előzetes tudása magában foglalja az ágazati alapvizsga

követelményeit. Ebben az esetben a szakmai vizsga eredményét – az ágazati alapvizsga

eredményének figyelmen kívül hagyásával – a szakmai vizsga vizsgatevékenységeinek

egymáshoz viszonyított súlyozásának megfelelően kell megállapítani.

5.6. Az alapvizsga letételéhez a vizsgát szervező intézmény gondoskodik az előírt tárgyi

feltételek, eszközök biztosításáról a Képzési és Kimeneti Követelményekben meghatározottak

szerint.

5.7. A tanulmányok alatti vizsga időszakát a tanulmányok alatti vizsgát megelőző három

hónapon belül kell kijelölni. A tanulmányok alatti vizsga időpontjáról a vizsgázót a vizsgára

történő jelentkezéskor írásban tájékoztatni kell.

5.8. Beilleszkedési, tanulási, magatartási nehézséggel küzdő tanuló és sajátos nevelési igényű

vagy fogyatékkal élő személy esetén alkalmazandó speciális szabályok

Az ágazati alapvizsga tekintetében – ha azt a beilleszkedési, tanulási, magatartási nehézség, a

sajátos nevelési igény, illetve a fogyatékosság jellege indokolja – a beilleszkedési, tanulási,

magatartási rendellenességgel küzdő tanuló, a sajátos nevelési igényű vagy fogyatékkal élő

személy számára az írásbeli vizsgával összefüggésben

✓ meg kell növelni az írásbeli feladatok megválaszolásához rendelkezésre álló időt

legfeljebb harminc perccel,

✓ lehetővé kell tenni segédeszköz használatát vagy segédszemély igénybevételét, illetve

✓ engedélyezni kell, hogy az írásbeli vizsga helyett szóbeli vizsgát tegyen;

A kérelmet, valamint a szakértői és rehabilitációs bizottság szakmai véleményét a jelentkezési lappal együtt kell az akkreditált vizsgaközponthoz, jelen esetben a Szakképző intézmény igazgatójához benyújtani. A benyújtott kérelemről a Szakképző intézmény igazgatója, mint akkreditált vizsgaközpont vezetője dönt. Az igazgató a szakértői bizottság szakértői véleményétől nem térhet el.

**6. Az ágazati alapvizsga előkészítése**

6.1. Ágazati alapozó vizsga szervezhető minden vizsgacsoport számára miután a tanuló vagy a

képzésben résztvevő személy a Szakképző intézmény Szakmai programjában meghatározott,

az ágazati alapvizsga letételéhez szükséges tantárgyakat és tananyagtartalmakat teljesítette, az

erről szóló osztályozó vizsga vagy értekezlet megtörtént.

6.2. A javító és pótló ágazati alapvizsgát az adott tanévben egy alkalommal kell megszervezni.

Pótló ágazati alapvizsgának minősül minden olyan hivatalos vizsgajelentkezés, mely esetben

az azt megelőző ágazati alapvizsga a tanulónak, illetve a képzésben résztvevő személynek fel

nem róható ok miatt hiúsult meg.

Javító vizsgának minősül minden egyéb eset, melyben a jelentkezést megelőző azonos ágazatba

tartozó ágazati alapvizsga a tanuló, illetve a képzésben részt vevő személy hibájából nem jött

létre, illetőleg sikertelennek minősült.

A javító és pótló ágazati alapvizsgák esetében a vizsgára jelentkezőnek minden

vizsgatevékenységet - annak összefüggő jellege miatt - meg kell ismételnie, kivéve azt az esetet,

ha valamely vizsgatevékenység teljesítményének beszámítására esetlegesen az adott szakma

Képzési és Kimeneti Követelményeiben meghatározott vizsgaleírás lehetőséget ad.

Az ágazati alapvizsga előkészítésével kapcsolatos feladatokat az akkreditált vizsgaközpontként

működő Szakképző intézmény látja el.

6.3. Az ágazati alapvizsga előkészítése és lebonyolítása során az alábbi feladatokra kell

kitérni:

✓ vizsgacsoport kialakítása

✓ a vizsgáztatáshoz szükséges személyi és tárgyi feltételek biztosítása

✓ vizsgafeladatok előkészítése

✓ dokumentáció előkészítése

✓ tanulók, illetve képzésben részt vevő személyek jelentkeztetése (a vizsgacsoport

létszáma nem haladhatja meg az Szkt-ban előírt maximális osztálylétszámot

✓ a vizsgabizottság tagjainak, írásbeli vizsga felügyelőjének és javítójának, gyakorlati

vizsga segítőjének, jegyzőjének és a koordinátorának kijelölése, felkérése, megbízása

✓ a lebonyolítási rend elkészítése

✓ az ágazati alapvizsga helyszínének előkészítése, személyi és tárgyi feltételeinekfolyamatos biztosítása

✓ a vizsgabizottság jogszerű működés feltételeinek biztosítása, megtartása

✓ az ágazati alapvizsga eredményeinek kihirdetése

✓ az ágazati alapvizsga iratainak szabályszerű kiállítása

✓ az ágazati alapvizsgával kapcsolatos nyilvántartások vezetése

6.4. Az ágazati alapvizsga helyéről, időpontjáról és a vizsgával kapcsolatos tudnivalókról a

területileg illetékes kamara – a vizsga megkezdése előtt legalább 30 nappal – tájékoztatja a

vizsgabizottság elnökét, illetve ugyanezen határidővel a Szakképző intézmény a vizsgával

kapcsolatos tájékoztatást szintén megteszi a vizsgán részt vevő szakmai oktatók

tekintetében.

**7. Ágazati alapvizsga ügyekben eljáró személyek, feladataik**

7.1. Igazgató: Az ágazati alapvizsga lebonyolításáért a Szakképző intézmény igazgatója felel.

✓ dönt minden olyan, a vizsga előkészítésével és lebonyolításával összefüggő ügyben,

amelyet a helyben meghatározott szabályok nem utalnak más jogkörébe

✓ írásban kiadja az előírt megbízásokat, szükség esetén gondoskodik a helyettesítésről

✓ ellenőrzi a vizsgáztatás rendjének megtartását

✓ minden szükséges intézkedést megtesz annak érdekében, hogy a vizsgát szabályosan,

pontosan meg lehessen kezdeni és be lehessen fejezni

✓ a Szakképző intézmény igazgatója gondoskodik a tanulók, törvényes képviselők

tájékoztatásáról az ágazati alapvizsga követelményeivel kapcsolatban

7.2. Oktatásszervezési és fejlesztési igazgatóhelyettes

Az oktatásszervezési és fejlesztési igazgatóhelyettes javaslatot tesz az igazgatónak a

vizsgabizottság tagjaira, illetve a vizsgán közreműködők személyekre, előkészíti és ellenőrzi a

vizsgafeladatokat.

7.3. Szakmai munkaközösség-vezető

A munkaközösség-vezető felel a vizsgafeladatok elkészítéséért, a vizsga gyakorlati részének

előkészítéséért. Felelős továbbá a vizsgára szükséges anyagok megrendeléséért a

gyakorlatioktatás-vezetővel együttműködésben.

7.4. Szakmai oktatók

Legkésőbb az ágazati alapvizsga megkezdését megelőző 15. napig elkészítik az ágazati

alapvizsga írásbeli és gyakorlati vizsgarészeit. Javaslatot tesznek a vizsga lebonyolításához

szükséges eszközökre, anyagokra. Az ágazati alapvizsgán gondoskodnak a munka-, tűz- és

balesetvédelmi oktatásról, melyről jegyzőkönyv készül.

7.5. Az elnök feladatköre

✓ irányítja a vizsgabizottság munkáját,

✓ ellenőrzi a vizsga előkészítését, a szükséges szakmai, tárgyi és személyi feltételek,

az egészséges és biztonságos vizsgakörülmények meglétét,

✓ biztosítja a vizsga szabályos megtartását, zavartalan, tárgyilagos, a vizsgázót segítő

nyugodt légkör megteremtését

✓ vezeti a vizsgát és a vizsgabizottság értekezleteit

✓ ellenőrzi – a tanulói adatai alapján – a vizsgázó személyazonosságát, a

vizsgaletételére való jogosultság feltételeinek meglétét, a vizsgával kapcsolatos

egyéb iratokat,

✓ az ágazati alapvizsga megkezdése előtt tájékoztatja a vizsgázókat az őket érintő

döntésekről, tudnivalókról,

✓ gondoskodik – a vizsgabizottsági tagok bevonásával – a vizsga értékeléséről, az

eredmények dokumentálásról,

✓ aláírja a vizsgadokumentumokat.

7.6. A vizsgabizottsági tag feladatai:

✓ részt vesz a vizsga tárgyi és személyi feltételeinek, az egészséges és

biztonságos vizsgakörülmények meglétének előkészítésében, ellenőrzésében,

✓ közreműködik – a tanulói adatlap alapján – a vizsgázó személyazonosságának,

valamint a vizsgával kapcsolatos egyéb iratoknak az ellenőrzésében,

✓ részt vesz a vizsgáztatásban a vizsgáztatási rendnek megfelelően,

✓ részt vesz a vizsgabizottság döntéseiben,

✓ értékeli a vizsgatevékenységet, kialakítja és véglegesíti az érdemjegyeket,

szükség esetén meghallgatja a vizsgabizottság elnökének véleményét is,

✓ aláírja a vizsgadokumentumokat

7.7. Az ágazati alapvizsga jegyzője:

Az ágazati alapvizsga jegyzőjét a Szakképző intézmény, mint akkreditált vizsgaközpont bízza

meg. A jegyző az ágazati alapvizsga lefolytatásával kapcsolatos írásbeli feladatokat látja el

folyamatosan, a vizsga lényeges eseményeinek rögzítésével vezeti a vizsgabizottsági

értekezletek jegyzőkönyvét, elkészíti annak mellékletét, kiállítja és vezeti a tanulói adatlapot,

megírja az igazolást és elvégzi az ágazati alapvizsgával kapcsolatos egyéb adminisztratív

teendőket. A vizsga jegyzője nem tagja a vizsgabizottságnak.

7.8. Szakmai felügyelő oktató feladatai:

✓ összeállítja a vizsgához szükséges agyagok listáját az alátámasztó

dokumentumokkal együtt,

✓ előkészíti a gyakorlati vizsga helyszínét,

✓ előkészíti a gyakorlati vizsgafeladat elkészítéséhez szükséges eszközöket, gépeket,

✓ tájékoztatja a vizsgázókat a gyakorlati vizsgatevékenység rendjéről, menetéről,

✓ a vizsga megkezdése előtt megtartja a munkavégzésre vonatkozó tűz-, munka- és

egészségvédelmi tájékoztatást, az erről készült nyilatkozatot aláíratja vizsgán részt

vevőkkel,

✓ elősegíti a vizsga zavartalan lebonyolítását,

✓ a vizsgabizottság egyetértésével közreműködik a felmerülő problémák

elhárításában,

✓ felügyeli a vizsgázók balesetmentes munkavégzését

7.9.Osztályfőnök (felnőttek esetén adminisztrációs feladatok ellátását végző személy) feladatai

Rögzíti a Krétában és a bizonyítványban az ágazati alapvizsga eredményét a következő

záradékok segítségével.

Záradékok szövege:

✓ A(z) ……………… ágazati alapvizsgán a vizsgakövetelményeknek megfelelt, az

alapvizsga teljesítéséről igazolást kapott. Érdemjegye: ……. betűvel… számmal, … %.

✓ A(z) ………………ágazati alapvizsgán a vizsgakövetelményeknek nem felelt meg.

Javítóvizsgát tehet.

✓ A(z) ……………… ágazati alapvizsgán igazolható ok nélkül nem jelent meg/ vagy

megszakította. Javítóvizsgát tehet.

✓ A(z) ……………... ágazati alapvizsgán elkövetett szabálytalanság miatt a

vizsgabizottság a vizsgázót az ágazati alapvizsgától eltiltotta. Javítóvizsgát tehet.

(Javítóvizsga esetén - „ágazati alapvizsga javítóvizsgáján”; pótló vizsga esetén –

„ágazati alapvizsga pótló vizsgáján” szövegrész alkalmazandó.)

✓ A(z) …………….. ágazati alapvizsgán igazolható okból nem jelent meg. Pótlóvizsgát

tehet.

✓ A(z) ……………… ágazati alapvizsgán igazolható okból nem tudta befejezni.

Pótlóvizsgát tehet.

✓ Sikertelen javító/pótló ágazati alapvizsgát tett, tanulmányait a …………ágazati

alapoktatás megismétlésével folytathatja.

✓ A javító/ pótló ágazati alapvizsgán igazolható ok nélkül nem jelent meg, tanulmányait

a8z)………… ágazati alapoktatás megismétlésével folytathatja.

A tanuló a sikeres ágazati alapvizsgát követően a Szakképző intézményben külön felvételi

eljárás nélkül folytathatja tanulmányait azzal, hogy az általa választott szakmáról az ágazati

alapoktatás során az ágazati alapvizsgára való jelentkezéskor nyilatkozik.

**8. Lebonyolítási rend, az ágazati alapvizsga folyamata**

Az ágazati alapvizsga bármikor szervezhető a tanév folyamán.

8.1. Az ágazati alapvizsgán lebonyolításra kerülő vizsgatevékenységek helyszínéről és

időpontjáról és a vizsgával kapcsolatos további tudnivalókról a Szakképző intézmény – a vizsga

megkezdése előtt legalább hét nappal – tájékoztatja az írásbeli vizsga felügyelőjét, a gyakorlati

vizsga segítőjét, a vizsgázókat és az ágazati alapvizsga vizsga lebonyolításában közreműködő

személyeket.

8.2. A Szakképző intézmény a tájékoztatással egyidejűleg megküldi az ágazati alapvizsga

lebonyolításának tervezett rendjét (továbbiakban: lebonyolítási rend).

8.3. A lebonyolítási rendben meg kell határozni a vizsgaprogramot, amely tartalmazza a

vizsgatevékenység feladatainak adott

✓ vizsgacsoport általi végrehajtásának várható időtartamát,

✓ a vizsgacsoportra vonatkozóan az adott vizsgára vonatkozó szabályokat,

✓ a technikai feltételek folyamatos biztosításáért felelős személyt, ha szükséges

✓ részvételére vonatkozó szabályokat, valamint

✓ a vizsga lebonyolítása során a helyi sajátosságokat

8.4. A jegyző az ágazati alapvizsga előtt az oktatásszervezési és fejlesztési igazgatóhelyettes

javaslata alapján elkészíti a vizsga lebonyolítási rendjét.

8.5. Az ágazati alapvizsgát akkor lehet megkezdeni, illetőleg folytatni,

✓ ha a teljes vizsgabizottság, a vizsgabizottság munkáját segítő oktató és a vizsga jegyzője

is jelen van,

✓ amennyiben valamely személy - a vizsgabizottság elnökének kivételével - nem tud jelen

lenni, helyettesítésük megengedett, ha a helyettesítő személy esetében teljesülnek azok

a feltételek, amik a megbízottakkal szemben vannak támasztva,

✓ a helyettesítő személyeket - a vizsgabizottság elnökének kivételével - a szakképző

intézmény igazgatója jelöli ki, amennyiben a helyettesítés nem megoldható, az ágazati

alapvizsga elhalasztásra kerül,

✓ a vizsgabizottság elnökének akadályoztatása esetén a területileg illetékes kamara

gondoskodik másik személy kijelöléséről, amennyiben a vizsgabizottság elnökének

helyettesítéséről a területileg illetékes kamara nem tud a vizsga napját 5 nappal

megelőzően gondoskodni, az ágazati alapvizsga elhalasztásra kerül

✓ ha az ágazati alapvizsga elnöke meggyőződött a személyi és tárgyi feltételek meglétéről

- ideértve a munkavédelmi, tűzvédelmi és egészségvédelmi feltételeket is,

✓ ágazati alapvizsga elnök a feladatokat megváltoztathatja, a változásokról szóló döntést

az ok megadásával és indoklással rögzíteni kell a jegyzőkönyvben,

✓ a gyakorlati vizsgatevékenység megkezdése előtt a vizsgázókat tájékoztatni kell a

gyakorlati vizsgatevékenység rendjéről és a vizsgával kapcsolatos egyéb tudnivalókról,

továbbá a gyakorlati vizsgatevékenység helyére és a munkavégzésre vonatkozó

munkavédelmi, tűzvédelmi, egészségvédelmi előírásokról,

✓ ha az ágazati alapvizsga megtartását, befejezését zavaró vagy gátló körülmény

akadályozza, illetőleg a vizsgázó szabálytalanságot követ el, a vizsgabizottság azonnal

értesíti a szakképző intézmény igazgatóját, aki a körülményeket megvizsgálva

rendelkezik az ágazati alapvizsga további menetéről,

✓ a vizsgázó által elkövetett szabálytalanságról az igazgató és a vizsgázó által aláírt

jegyzőkönyvet kell felvenni, amelyben a vizsgázó külön véleményét is rögzíteni kell.

8.6. Az ágazati alapvizsga végrehajtása

Az ágazati alapvizsga feladatainak végrehajtásához az egyes feladatoknál meghatározott

időtartam áll a vizsgázó rendelkezésére, amelybe az ágazati alapvizsga feladat ismertetésének

időtartama nem számít bele.

Nem számítható be a feladatok végrehajtására rendelkezésre álló időbe a vizsgázónak fel nem

róható okból (kényszerleállás, anyaghiba stb.) kieső idő.

8.7. Ágazati alapvizsga zárása, értékelés

A vizsgázókat az ágazati alapvizsgán nyújtott teljesítményük alapján az ágazati alapvizsga

vizsgabizottság értékeli. Az ágazati alapvizsga eredményét – az ágazati vizsga vizsgabizottság

tagjainak jelenlétében – az ágazati alapvizsga elnöke hirdeti ki, majd röviden értékeli az ágazati

alapvizsgát.

A vizsgázó a részfeladatokra kapott pontszámok összege és/vagy a százalékok alapján egyetlen,

1-től 5-ig terjedő osztályzatot kap.

✓ Sikeresen befejezte az ágazati alapvizsgát az a vizsgázó, aki legalább elégséges (2)

osztályzatot kapott.

✓ Eredménytelen (1) az ágazati alapvizsga, ha a feladatokhoz tartozó értékelő lapok

alapján az elégségeshez szükséges ponthatárt a vizsgázó nem érte el.

✓ Minden olyan vizsgázó eredményét elégtelen (1) osztályzattal kell értékelni,

- aki az ágazati alapvizsgán elfogadható ok nélkül nem jelent meg

- aki a vizsga folyamatát alapos indok nélkül megszakította,

- akit szabálytalanság miatt az ágazati alapvizsgabizottság az ágazati alapvizsga

folytatásától eltiltott.

✓ Ha a vizsgázó az ágazati alapvizsgát megkezdte, de azt betegsége vagy más

elfogadható indok miatt befejezni nem tudta – teljesítménye nem értékelhető.

✓ Az ágazati alapvizsgát nem, illetve sikertelenül teljesítők részére a szakképző

intézmény egy alkalommal javító-, illetve pótló vizsgát szervez.

✓ A vizsgázó az ágazati alapvizsgán nyújtott teljesítménye alapján ágazati alapvizsga

teljesítő igazolást kap, a KRÉTA naplóba bejegyzésre kerül (osztályfőnök rögzíti) az

ágazati alapvizsga eredménye.

**9. Ágazati alapvizsga dokumentációja**

Az ágazati alapvizsga vizsgasorszámmal ellátott, ezt a sorszámot tartalmaznia kell a következő

dokumentumoknak:

✓ Jelentkezési lap

✓ Lebonyolítási rend, vizsgaprogram

✓ Jegyzőkönyv

✓ Értékelőlap

✓ Balesetvédelmi jegyzőkönyv

✓ Ágazati alapvizsgát teljesítő igazolás

**10. Irattározás, adatkezelés**

Az ágazati alapvizsga igazolás sorszámmal ellátott nyomtatvány, amelyet az ágazati

alapvizsgán kötelezően használni kell. Szkt 91.§ (4) szerint a bizonyítványba kell bejegyezni!

Az ágazati alapvizsgáról készült dokumentáció egy példányát az intézmény irattárában kell

őrizni.

Az ágazati alapvizsgáról szóló igazolás 2 eredeti példányban készül, amelyet a tanulónak/

képzésben részt vevő személynek kell átadni.

**11. Jogorvoslat**

Ha a vizsga résztvevője olyan rendellenességet tapasztalt a vizsga során, mely érdemben

befolyásolja az ágazati alapvizsga szabályos és eredményes lebonyolítását, haladéktalanul

jeleznie kell a vizsgabizottság elnökének vagy a Szakképző intézmény igazgatójának még a

vizsga napján. Minden írásban tett vagy a vizsga napján jegyzőkönyvezett bejelentést

kivizsgálunk.